Qui és Dolors Marin i Tuyà?
Dolors Marin i Tuyà (Barcelona, 1960) és una psicòloga, psicoterapeuta i activista catalana.
Va estudiar la carrera de Filosofia/secció de Psicologia (1977-1982) i es llicencià en Psicologia per la Universitat de Barcelona. Va exercir en la Salut Pública entre els anys 1984 i 2011 a l'Hospital Clínic de Barcelona i al Departament de Salut de la Generalitat de Catalunya, com a psicoterapeuta fent protocols de teràpia individual, grupal i intervencions comunitàries. També va rebre formació de personal sanitari. Amb relació a la recerca en psicologia, Marin i Tuyà és autora de diverses publicacions. També d'articles en mitjans de comunicació com el Punt Avui. Dolors Marín va crear el primer centre a Espanya per l'atenció del tabaquisme, la Sociedad Catalana para la Prevención del Tabaquismo. Treballà per l'Organització Mundial de la Salut (OMS), amb l'objectiu de fer un seguiment dels progressos o incumpliments del Govern espanyol en la lluita contra el tabac.
Pel que fa a la seva vinculació amb l'activisme en Drets Humans, ha estat membre del Secretariat Nacional de l'Assemblea Nacional Catalana (ANC) en el període fundacional 2011-2013, i va ser-ne la seva primera presidenta entre l'abril del 2011 i l'abril 2012. Fou editora del butlletí de l'ANC, i coordinadora de la sectorial de psicologia de l'ANC (2015-2018). Ha format part del Grup d'Investigació 'Globàlium' de la Fundació Randa - Lluís M. Xirinacs.

Una psicòloga, psicoterapeuta i activista catalana.